KALĖJIMŲ DEPARTAMENTO

PRIE LIETUVOS RESPUBLIKOS TEISINGUMO MINISTERIJOS

DIREKTORIUS

ĮSAKYMAS

DĖL KALĖJIMŲ DEPARTAMENTO

PRIE LIETUVOS RESPUBLIKOS TEISINGUMO MINISTERIJOS DIREKTORIAUS

2015 M. RUGPJŪČIO 31 D. ĮSAKYMO NR. V-320 „DĖL NUTEISTŲJŲ, KURIEMS TEISMO NUOSPRENDŽIU PASKIRTA AREŠTO, TERMINUOTO LAISVĖS ATĖMIMO IR LAISVĖS ATĖMIMO IKI GYVOS GALVOS BAUSMĖ, PASKYRIMO Į KONKREČIĄ PATAISOS ĮSTAIGĄ AR AREŠTINĘ TVARKOS APRAŠO PATVIRTINIMO“ PAKEITIMO

2018 m. rugsėjo 3 d. Nr. V-397

Vilnius

1. Pakeičiu Nuteistųjų, kuriems teismo nuosprendžiu paskirta arešto, terminuoto laisvės atėmimo ir laisvės atėmimo iki gyvos galvos bausmė, paskyrimo į konkrečią pataisos įstaigą ar areštinę tvarkos aprašą, patvirtintą Kalėjimų departamento prie Lietuvos Respublikos teisingumo ministerijos direktoriaus 2015 m. rugpjūčio 31 d. įsakymu Nr. V-320 „Dėl Nuteistųjų, kuriems teismo nuosprendžiu paskirta arešto, terminuoto laisvės atėmimo ir laisvės atėmimo iki gyvos galvos bausmė, paskyrimo į konkrečią pataisos įstaigą ar areštinę tvarkos aprašo patvirtinimo“:

1.1. Pakeičiu 1.3 papunktį ir jį išdėstau taip:

„1.3. į Pravieniškių pataisos namų-atvirosios kolonijos 3-iąjį sektorių – pilnamečiai nuteistieji, kuriems teismas nustatė bausmę atlikti atviroje kolonijoje“;

1.2. Papildau nauju 12 punktu:

„12. Kalėjimų departamento prie Lietuvos Respublikos teisingumo ministerijos direktoriaus arba jo pavaduotojo nurodymu asmenys, kuriems paskirta arešto, terminuoto laisvės atėmimo ir laisvės atėmimo iki gyvos galvos bausmė, gali būti laikomi Kalėjimų departamentui pavaldžiose laisvės atėmimo vietų įstaigose, neatsižvelgiant į šio tvarkos aprašo nuostatas“.

2. Pavedu Kalėjimų departamento prie Lietuvos Respublikos teisingumo ministerijos Administravimo valdybos Bendrajam skyriui šį įsakymą teisės aktų nustatyta tvarka paskelbti Teisės aktų registre.

Direktorius	Robertas Krikštaponis